**Lewin Nyatanga** (født 18. august 1988 i Burton upon Trent, Staffordshire, England) er en walisisk fotballspiller som for tiden er klubbløs.

Nyatanga har spilt 17 landskamper for Wales.

Biografi
--------

### Klubblag

Nyatanga, som gikk på Derby County sitt fotballakademi, skrev under på sin første profesjonelle kontrakt med Derby County, en 2-årskontrakt, den 18. august 2005. Sin første obligatoriske kamp for *the Rams* spilte han den 24. august 2005 mot Grimsby Town i den første runden av Ligacupen. I ligasammenheng debuterte han i hjemmekampen mot Stoke City den 15. oktober 2005, og den 22. november 2005 scoret Nyatanga sitt første mål for Derby i bortekampen mot Stoke. Totalt fikk han med seg 24 ligakamper og han laget 1 ligamål i 2005/06-sesongen.

I oktober 2006 skrev Nyatanga under på en 3-måneders låneavtale for Sunderland, og han spilte sin første kamp for *The Black Cats* den 21. oktober 2006 i en ligakamp mot Barnsley. Etter 11 ligakamper for Sunderland returnerte Nyantanga tilbake til Derby i januar 2007. I februar 2007 var han klar for nok et låneopphold, den gang til Barnsley. Han debuterte for Barnsley 17. februar 2007 i en ligakamp mot Southampton. Hans første mål for *the Tykes* kom 14. mars 2007 da Barnsley vant 4-2 over Plymouth Argyle i en ligakamp. Etter å ha spilt 10 ligakamper for Barnsley vendte han tilbake til Derby i april 2007 på grunn av Derbys midstopper Darren Moore hadde fått karantene. I sin første kamp for *the Rams* etter låneoppholdet ble han matchvinner da Derby slo Luton 1-0 den 20. april 2007. Totalt scoret han ett mål på 7 ligakamper for klubben fra Derbyshire i 2006/07-sesongen.

Den 27. juli 2007 skrev Nyatanga under på en ny låneavtale med Barnsley, og i løpet av dette låneoppholdet spilte han 25 ligakamper før han returnerte til Derby 2. januar 2008. Den 19. januar 2008 debuterte Nyantanga i Premier League i en kamp mot Portsmouth. Allerede i det 4. spilleminutt i denne kampen scoret han sitt første Premier League mål da han gav Derby ledelsen 1-0, men kampen endte til slutt med 3-1 seier til Portsmouth. Etter å ha spilt en ligakamp og to cupkamper for *the Rams* ble han den 31. januar 2008 klar for sitt tredje låneoophold i Barnsley.

### Landslag

Siden Nyatanga er født i England, har en far fra Zimbabwe og en mor fra Wales hadde han flere muligheter å velge mellom når det gjaldt landslagsspill. Han valgte å representere Wales og i 2005 ble han den yngste spilleren gjennom tidene som har spilt for Wales sitt U-21 lag. 

To dager før han fylte 17 var han også kaptein i 2. omgang i en U-21 kamp mot Malta, mens han 17 år og 195 dager gammel ble den yngste spilleren gjennom tidene til å spille for Wales. Dette skjedde i en vennskapskamp mot Paraguay den 1. mars 2006 i en kamp som endte 0-0. Da Nyantanga spilte sin andre offisielle landskamp, den 27. mai 2006, ble rekorden hans slått av Gareth Bale.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Derby County | Kontrakt | 33 | 28 | 1 | 1 | 08/2005 - 10/2006 |
| Englands flagg | Sunderland | Lån | 11 | 11 | 0 | 0 | 10/2006 - 01/2007 |
| Englands flagg | Derby County | Kontrakt | 0 | 0 | 0 | 0 | 01/2007 - 02/2007 |
| Englands flagg | Barnsley | Lån | 10 | 10 | 1 | 1 | 02/2007 - 04/2007 |
| Englands flagg | Derby County | Kontrakt | 4 | 3 | 1 | 1 | 04/2007 - 07/2007 |
| Englands flagg | Barnsley | Lån | 27 | 25 | 0 | 0 | 07/2007 - 01/2008 |
| Englands flagg | Derby County | Kontrakt | 3 | 1 | 1 | 1 | 01/2008 - 01/2008 |
| Englands flagg | Barnsley | Lån | 3 | 3 | 0 | 0 | 01/2008 - |

### Landslagskarriere for Wales

|
|  |
| Landskamp | Motstander | Tidspunkt | Arena | Sted | Resultat | Mål | Klubb | Kampreferat |
| 1 | Paraguay | 2006-03-01 | Millennium Stadium | Cardiff | 0–0 | 0 | Derby County | BBC |
| 2 | Trinidad og Tobago | 2006-05-27 | UPC-Arena | Graz | 2–1 | 0 | Derby County | BBC |
| 3 | Bulgaria | 2006-08-15 | Liberty Stadium | Swansea | 0–0 | 0 | Derby County | BBC |
| 4 | Tsjekkia | 2006-09-02 | Na Stínadlech | Teplice | 1–2 | 0 | Derby County | BBC |
| 5 | Brasil | 2006-09-05 | White Hart Lane | London | 0–2 | 0 | Derby County | BBC |
| 6 | Slovakia | 2006-10-07 | Millennium Stadium | Cardiff | 1–5 | 0 | Derby County | BBC |
| 7 | Kypros | 2006-10-11 | Millennium Stadium | Cardiff | 3–1 | 0 | Derby County | BBC |
| 8 | Nord-Irland | 2007-02-06 | Windsor Park | Belfast | 0-0 | 0 | Derby County | BBC |

Meritter
--------

* Yngste som har spilt for Wales' U-21 lag.
* Yngste som har vært kaptein på Wales' U-21 lag (16 år og 363 dager).
* Debuterte på Wales' A-lag da han var 17 år 195 dager.
* Var den yngste som hadde spilt på Wales' A-lag fram til 27. mai 2006.
* Vant *Football League Championship Apprentice of the Year Award* i 2006.
* Vant *Brian Clough Award* i 2006.
* Fikk *Sammy Crooks Young Player of the Year Award* i 2005/06-sesongen.
* Ble kåret til *Welsh Young Player of the Year* i 2006.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 470).   
 Headline Book Publishing, London. ISBN 0-7553-1526-X

Referanser
----------

Eksterne lenker
---------------

* (en) Lewin Nyatanga – FIFA Rediger på Wikidata

* (en) Lewin Nyatanga – UEFA Rediger på Wikidata

* (en) Lewin Nyatanga – Transfermarkt Rediger på Wikidata

* (en) Lewin Nyatanga – national-football-teams.com Rediger på Wikidata

* (en) Lewin Nyatanga – Soccerbase.com Rediger på Wikidata

* (en) Lewin Nyatanga – EU-Football.info Rediger på Wikidata

* (en) Lewin Nyatanga – FBref Rediger på Wikidata